[bookmark: LGS_Internal_ID]מספר פנימי: 2078708
[bookmark: LGS_Knesset_Num]הכנסת העשרים ואחת

[bookmark: LGS_Initiators_List][bookmark: LGS_PM_Names]יוזם:	      חבר הכנסת	מאיר כהן
[bookmark: LGS_Join_List][bookmark: LGS_PM_NamesJoin] 	 
______________________________________________				           
[bookmark: Private_Number]                                             פ/35/21

[bookmark: LGS_Subject]הצעת חוק הגבלת פרסומות ושיווק של הלוואות (תיקוני חקיקה), התשע"ט–2019

	תיקון חוק הבנקאות (שירות ללקוח)
	1.
	בחוק הבנקאות (שירות ללקוח), התשמ"א–1981[footnoteRef:2], אחרי סעיף 4 יבוא:    [2:  ס"ח התשמ"א, עמ' 258.] 


	
	
	"הגבלת פרסומת להלוואה
	4א.
	לא יפרסם מלווה פרסומת ולא ינקוט דרך שיווק אחרת, המעודדות נטילת הלוואה על ידי לקוח, לרבות בציור, בדמות, בצליל, בתמונה, בתנועה או בכל אמצעי אחר, באחד מאלה:

	
	
	
	
	
	
	(1)	שידורי רדיו בישראל;

	
	
	
	
	
	
	(2)	שידורי טלוויזיה בישראל;

	
	
	
	
	
	
	(3)	הקרנה פומבית או הצגה, פסטיבל או אירוע פומביים;

	
	
	
	
	
	
	(4)	עיתונות, מדור, מוסף בעיתון או כל דבר דפוס;

	
	
	
	
	
	
	(5)	כלי תחבורה ציבוריים פנים-ארציים;

	
	
	
	
	
	
	(6)	קלטת קולית או תקליטור, המיועדים למכירה, להשכרה או להצגה בציבור;

	
	
	
	
	
	
	(7)	משחק או תוכנה כהגדרתה בחוק המחשבים, התשנ"ה–1995[footnoteRef:3]; [3:  ס"ח התשנ"ה, עמ' 366.] 


	
	
	
	
	
	
	(8)	מיתקן בזק כהגדרתו בחוק התקשורת (בזק ושידורים), התשמ"ב–1982[footnoteRef:4]." [4:  ס"ח התשמ"ב, עמ' 218.] 


	תיקון חוק הפיקוח על שירותים פיננסיים (שירותים פיננסיים מוסדרים)
	2.
	בחוק הפיקוח על שירותים פיננסיים (שירותים פיננסיים מוסדרים), התשע"ו–2016[footnoteRef:5], אחרי סעיף 46 יבוא: [5:  ס"ח התשע"ו, עמ' 1098.] 


	
	
	"הגבלת פרסומת להלוואה
	46א.
	לא יפרסם מלווה פרסומת ולא ינקוט דרך שיווק אחרת, המעודדות נטילת הלוואה על ידי לקוח, לרבות בציור, בדמות, בצליל, בתמונה, בתנועה או בכל אמצעי אחר, באחד מאלה:

	
	
	
	
	
	
	(1)	 שידורי רדיו בישראל;

	
	
	
	
	
	
	(2)	שידורי טלוויזיה בישראל;

	
	
	
	
	
	
	(3)	הקרנה פומבית או הצגה, פסטיבל או אירוע פומביים;

	
	
	
	
	
	
	(4)	עיתונות, מדור, מוסף בעיתון או כל דבר דפוס;

	
	
	
	
	
	
	(5)	כלי תחבורה ציבוריים פנים-ארציים;

	
	
	
	
	
	
	(6)	קלטת קולית או תקליטור, המיועדים למכירה, להשכרה או להצגה בציבור;

	
	
	
	
	
	
	(7)	משחק או תוכנה כהגדרתה בחוק המחשבים, התשנ"ה–1995[footnoteRef:6]; [6:  ס"ח התשנ"ה, עמ' 366.] 


	
	
	
	
	
	
	(8)	מיתקן בזק כהגדרתו בחוק התקשורת (בזק ושידורים), התשמ"ב–1982[footnoteRef:7]." [7:  ס"ח התשמ"ב, עמ' 218.] 



דברי הסבר
בשנים האחרונות התפתחה תופעה אשר במסגרתה תאגידים מציעים לציבור הרחב הלוואות של מאות אלפי שקלים, לעיתים אף ללא בדיקה של יכולות ההחזר של הלווים, וזאת באמצעות שיטות שיווק מגוונות ולעיתים אף אגרסיביות. 
מטרת הפרסומות היא לעודד נטילת הלוואות מכוונות ולהעצים את ההטיות הקוגניטיביות של הצרכן, כדי שלא יוכל לשפוט נכונה אם דרוש לו אשראי או לא. הפרסומות מנצלות את ההטיה הטבעית של הציבור לאופטימיות, ובעזרת מניפולציות שיווקיות הלווה המוטה לוקח אשראי אף בלי שהתכוון לכך או שהוא לוקח אשראי רב יותר מאשר תכנן מלכתחילה. 
אם אשראי ניתן בנסיבות שגויות, ללא תכנון מוקדם ומחשבה מוקדמת, כתוצאה מפרסום אגרסיבי ומוטעה, הדבר עלול לפגוע קשות במצבו הכלכלי של הלווה. הלוואה שנלקחת ללא נחיצות ממשית או בלית ברירה מהווה נטל כלכלי כבד על הלווה. כישלון בפירעון ההלוואה במועד עלול לפגוע ברמת החיים של הלווה, לגרור קנסות וריביות גבוהות, ואף להביאו לפשיטת רגל, שממנה קשה להשתקם מבחינה כלכלית. 
לפיכך, מוצע לאסור פרסומת או דרך שיווק המעודדת נטילת הלוואות במרבית אמצעי התקשורת, לרבות רדיו, טלוויזיה, עיתונות מודפסת, אירועים פומביים ועוד.
הצעת החוק תסייע בהגנה על ציבור הלווים ותגביל את החשיפה שלהם לפרסומות מסוג זה, ובכך למעשה תיווצר מציאות שבה הלווה יקבל הצעות שיווקיות רק אם יחליט כי הוא מעוניין ליטול הלוואה, ללא השפעות חיצוניות על שיקול דעתו.
הצעת חוק זהה הונחה על שולחן הכנסת העשרים על ידי חבר הכנסת מאיר כהן וקבוצת חברי הכנסת (פ/5146/20).

---------------------------------
הוגשה ליו"ר הכנסת והסגנים
והונחה על שולחן הכנסת ביום
ט"ו באייר התשע"ט – 20.5.19  

